ভৌত বিশ্বতত্ত্ব
১৯১৫ সালে বিজ্ঞানী আলবার্ট আইনস্টাইন তার সাধারণ আপেক্ষিকতা তত্ত্ব উপস্থাপনের পর থেকেই মূলত ভৌত বিশ্বতত্ত্ব একটি পর্যবেক্ষণযোগ্য এবং সুনির্দিষ্ট নীতিমালাবিশিষ্ট বিজ্ঞান হিসেবে সুপ্রতিষ্ঠিত হয়। সেই সময় পদার্থবিদরা সম্পূর্ণ স্থির একটি মহাবিশ্বের ধারণা পোষণ করতেন যার কোন শুরু বা শেষ নেই। আইনস্টাইন তার তত্ত্ব একটি বিশ্বতাত্ত্বিক ধ্রুবক যোগ করে দিয়েছিলেন যেন তা স্থির মহাবিশ্ব তত্ত্বের সাথে মিলে যায়। কিন্তু সেই তথাকথিত "আইনস্টাইন মহাবিশ্ব" স্বভাবিক কারণেই ছিল অস্থিতিশীল। সাধারণ আপেক্ষিক তত্ত্ব মানলে মহাবিশ্বকে হয় প্রসারিত হতে হবো নয়তো সংকুচিত হতে হবে। সাধারণ আপেক্ষিকতা তত্ত্বের এই সমাধানটি প্রথম দেন বিজ্ঞানী আলেকজান্ডার ফ্রিডম্যান যার সমীকরণ ফ্রিডম্যান-Lemaître-রবার্টসন-ওয়াকার মহাবিশ্বের ব্যাখ্যা প্রদান করে এবং এই মহাবিশ্ব প্রসারিত বা সংকুচিত হতে পারে।
প্রক্ষেপক
সুইজারল্যান্ডের গণিতবিদ, পদার্থবিদ, জ্যোতিরর্বিজ্ঞানী, তার্কিক এবং ইঞ্জিনিয়ার লিওনহার্ড ইউলার ১৭৫৬ সালের দিকে একটি অস্বচ্ছ প্রক্ষেপকের বর্ণনা দেন, যেটি বর্তমানে এপিস্কোপ হিসেবে পরিচিত। এটি অস্বচ্ছ চিত্র ও (ছোট) বস্তুর একটি পরিষ্কার চিত্র প্রক্ষেপণ করতে পারতো। মনে করা হয় ফ্রান্সের বিজ্ঞানী জ্যাকস চার্লস ১৭৮০সালে একই ধরনের "মেগাস্কোপ" তৈরি করেন। তিনি এটি তার বক্তৃতার জন্য ব্যবহার করতেন। ১৮৭২সালে হেনরি মরটন প্রদর্শনিতে অনেক দর্শকের জন্য অস্বচ্ছ প্রক্ষেপক ব্যবহার করেছিলেন, যেমন ফিলাডেলফিয়া অপেরা হাউজে যেখানে ৩৫০০জন লোক বসতে পারত। তাঁর যন্ত্রে কোন ঘনীকরণ যন্ত্র বা প্রতিফলক ছিলনা, কিন্তু বস্তুর কাছে একটি অক্সিহাইড্রোজেন বাতি ছিল যাতে বস্তুর একটি বড় পরিষ্কার চিত্র প্রক্ষেপ করা যায়।